ข่าวดีของวงการกีฬาไทย  WADA แจ้งปลดล็อกไทยออกจากรายชื่อผู้ที่ไม่ปฏิบัติตามกฎของ WADA แล้วโดยมีผลทันที!
กรณีองค์กรต่อต้านการใช้สารต้องห้ามโลก (World Anti-Doping Agency : WADA) ไม่ให้การรับรองประเทศไทย หรือแบนประเทศไทยเป็นระยะเวลา 1 ปี ตั้งแต่วันที่ 8 ตุลาคม 2564 ส่งผลให้ประเทศไทยไม่สามารถเสนอตัวเป็นเจ้าภาพการแข่งขันกีฬาในระดับนานาชาติทุกระดับ และห้ามใช้ธงชาติไทย เพลงชาติไทยในการแข่งขันมหกรรมกีฬาระดับนานาชาติ ทั้งนี้ WADA ระบุสาเหตุที่ต้องแบนเนื่องจาก 1) องค์กรต่อต้านสารกระตุ้นของประเทศไทยบกพร่องในการนำกฎการต่อต้านสารกระตุ้นโลก 2021 ไปปรับใช้กับนักกีฬาในประเทศอย่างเต็มรูปแบบ ผ่านการใช้กฏหมายของประเทศไทย กล่าวคือ พ.ร.บ.สารกระตุ้นฉบับปัจจุบันของไทย ล้าหลังเกินไป 2)ปัญหาเรื่องความไม่เป็นอิสระในการทำงานองค์กรต่อต้านสารกระตุ้นของประเทศไทย ซึ่งไม่สอดคล้องกับความต้องการของ WADAรัฐบาลจึงเร่งแก้ไขปัญหาข้อกฎหมายให้สอดคล้องกับหลักเกณฑ์ของ WADA จนเมื่อวันที่ 28 ธันวาคม 2564 คณะรัฐมนตรี (ครม.) มีมติเห็นชอบร่างพระราชกำหนด (พ.ร.ก.) แก้ไขเพิ่มเติมพระราชบัญญัติควบคุมการใช้สารต้องห้ามทางการกีฬา พ.ศ.2555 พ.ศ. เพื่อให้สอดคล้องกับหลักการที่กำหนดไว้ใน WADA Code และมาตรฐานสากล ซึ่งมีผลใช้บังคับนับตั้งแต่วันที่ 31 ธันวาคม 2564 เป็นต้นไป พร้อมมอบหมายให้การกีฬาแห่งประเทศไทยเร่งประสานไปยัง WADA เพื่อชี้แจงว่าประเทศไทยได้แก้ไขปัญหาข้อกฎหมายเป็นที่เรียบร้อยแล้วล่าสุด ความพยายามของไทยเป็นผล WADA ปลดประเทศไทยออกจากรายชื่อผู้ที่ไม่ปฏิบัติตามกฎของ WADA แล้ว ซึ่งมีผลทันที โดย WADA มีหนังสือลงวันที่ 2 กุมภาพันธ์ 2565 แจ้งว่า ประเทศไทยโดย Doping Control Agency of Thailand (DCAT) ได้ดำเนินการครบถ้วนในการปฏิบัติตามข้อกำหนดแล้ว WADA จึงมีความยินดีที่จะแจ้งว่าคณะกรรมการพิจารณาทบทวนการปฏิบัติตามกฎของ WADA มีมติเมื่อวันที่ 11 มกราคม 2565ให้ DCAT ได้รับการปลดออกจากรายชื่อผู้ที่ไม่ปฏิบัติตามกฎของ WADA โดยมีผลทันที นับเป็นข่าวดีแก่วงการกีฬาของประเทศไทยอย่างยิ่งทั้งนี้ จากการปลดล็อก ทำให้ประเทศไทบพ้นจากโทษแบน 4 ข้อ ได้แก่1) ไทยจะไม่สามารถร่วมเป็นกรรมการ และขอทุนสนับสนุนจาก WADA หรือเข้าไปมีส่วนร่วมในการดำเนินงานได้2) คณะกรรมการชาวไทยที่ดำรงตำแหน่งอยู่ในสหพันธ์กีฬาต่างๆ ก็ต้องหยุดปฏิบัติหน้าที่ 1 ปี3) ไทยจะไม่สามารถจัดการแข่งขันระดับภูมิภาค ระดับทวีป ระดับชิงแชมป์โลก ยกเว้นระดับโอลิมปิกและพาราลิมปิก 4) ห้ามใช้ธงชาติไทย เพลงชาติไทย ในการแข่งขันมหกรรมกีฬาระดับนานาชาติ ในระดับภูมิภาค, ระดับทวีป และระดับโลก รวมทั้งรายการแข่งขันที่สหพันธ์เป็นผู้จัดการแข่งขันในทุกระดับจากการปลดล็อกไทยออกจากรายชื่อผู้ที่ไม่ปฏิบัติตามกฎของ WADA การแข่งขันกีฬาซีเกมส์ที่ประเทศเวียดนาม ซึ่งจะมีขึ้นระหว่างวันที่ 12 - 23 พ.ค.2565 นักกีฬาไทยสามารถลงแข่งขันได้ และสามารถใช้ธงชาติไทยและเพลงชาติไทยได้ตามปกติ